paragraph_text: Verónica Michelle Bachelet Jeria (španjolski izgovor /βeˈɾonika miˈʃɛl baʃˈle ˈçeɾja/; Santiago, 29. rujna 1951.) čileanska je političarka, te od 2018. godine Visoka povjerenica Ujedinjenih naroda za ljudska prava. Bila je predsjednica Čilea u dva mandata, od 2006. do 2010., te od 2014. do 2018. godine. Prva je žena na poziciji predsjednika Čilea, kao i prva demokratski izabrana žena vođa neke države u Južnoj Americi. Godine 2010. imenovana je generalnom direktoricom UN Entiteta za rodnu ravnopravnost (danas UN Women).